laion/Wikipedia-Exotic huggingface dataset:
סרגיי מגניטסקי

סרגיי לאונידוביץ' מגניטסקי (ברוסית: Серге́й Леони́дович Магни́тский;‏ 8 באפריל 1972, אודסה – 16 בנובמבר 2009, מוסקבה) היה עורך דין, חשב מס ומבקר רוסי שעבד בחברת הייעוץ פירסטון דאנקן. הוא הודיע על קיומן של תוכניות לגנבה רחבה של כספי תקציב באמצעות החזרי מס לא חוקיים שאורגנו על ידי גורמים רוסיים בכוחות הביטחון. לאחר מכן הואשם בשותפות בהעלמת מס ובשנת 2008 נעצר; יתר על כן, בחקירה נגדו השתתפו אנשים שהואשמו בעבר בשחיתות. בעודו במעצר, הוא מת בכלא מטרוסקאיה טישינה שבעה ימים לפני תום משך הזמן של שנה, שבמהלכו ניתן היה להיעצר כדין ללא משפט. מותו של מגניטסקי גרר תגובה בינלאומית רחבה והביא לכך שבשנת 2012 אומץ בארצות הברית ובהמשך בקנדה חוק מגניטסקי, שהנהיג סנקציות אישיות נגד האחראים להפרת זכויות האדם ושלטון החוק ברוסיה. בתחילה הופנה החוק נגד אנשים שלדברי הרשויות בארצות הברית היו מעורבים במותו של מגניטסקי. בשנת 2019 בית הדין האירופי לזכויות אדם מצא בפעולות הרשויות הרוסיות הפרה של מספר סעיפים באמנה האירופית לזכויות אדם. השלטונות ברוסיה גינו את הצעדים שננקטו על ידי מדינות המערב, הכחישו את האשמותיו של מגניטסקי, ורואים בו מעורב בשחיתות. מדיה וקבצים בנושא סרגיי מגניטסקי בוויקישיתוף חקירת ועדת החקירה במשרד הפנים של רוסיה נגד מגניטסקי צדק לסרגיי - אתר הסרט התיעודי על סרגיי מגניטסקי נטליה מגניטסקאיה: בני הושאר למות - BBC‏, 16 בנובמבר 2011 פורבס: לסרגיי מגניטסקי הוצעה עסקה בחקירה עורכי דין של עורך הדין שמת בכלא אמרו לפורבס איך הדברים באמת היו חוק וסדר ברוסיה: אתר אודות המקרה של סרגיי מגניטסקי (באנגלית) הוועדה לזכויות האזרח: פרשת סרגיי מגניטסקי יורי אורנוב: מחזה על מגניטסקי בארצות הברית מטווי גנאפולסקי: מותו של אדם הנחקר הוא חלק אורגני מהחוק הרוסי "ה-BBC מחפש כסף פלילי מרוסיה בבריטניה" (אורכב 14.06.2020 בארכיון Wayback Machine) סרגיי מגניטסקי, באתר "Find a Grave" (באנגלית) "Федотов: итоговый доклад по Магнитскому опубликуют после решений суда" (ברוסית). РИА Новости. 2011-07-07. נבדק ב-2019-05-17. Philip Aldrick, ‏Russia refuses autopsy for anti-corruption lawyer, The Telegraph, 19 November 2009 החלטת בית הדין האירופי לזכויות אדם(באנגלית) ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
פוסט (אינטרנט)

פוסט (באנגלית: Post) הוא הודעה פומבית מאת משתמש בפורום אינטרנטי או בפלטפורמה מקוונת אחרת, כגון רשת חברתית (מיקרו-בלוגינג) או בלוג. פוסט משתמש יהיה לרוב מוצמד לפרטי המשתמש, בהם שם המשתמש שלו ותמונתו (או האוואטר שלו), וכן לתאריך והשעה שבהם הוא הועלה. משתמש שהעלה פוסט, בדרך כלל יוכל לעורכו לאחר העלאתו או למוחקו. פוסטים שהועלו לפורום מקושרים לאשכול (Thread), שהוא רשימת פוסטים המקובצים לאותו דיון. הפוסט הראשון בת'רד, נקרא לעיתים ב"פותח האשכול" או באנגלית TS (‏Thread Starter) או OP (‏Original Post). הפוסטים הממשיכים את הדיון הם תגובה לפוסט המקורי, או לתגובות המשך בדיון – כאשר בפורומים רבים קיימת האופציה לצטט הודעה קודמת, כך שניתן יהיה לקרוא אותה לצד הודעה שעונה לה. בת'רדים רבים קורה שהדיון סוטה בשלב זה או אחר מהנושא שהועלה בפוסט המקורי. ברשתות חברתיות כמו פייסבוק נהוג להשתמש במושג פוסט לתיאור הגיג שמעלה משתמש באתר על ה"קיר" (Wall) שלו, כלומר האזור הפומבי האישי של המשתמש החשוף לחבריו או לכל הגולשים (בהתאם להגדרות הפרטיות של המשתמש), ושאינו מקושר לקבוצה ספציפית. כמו כן המושג משמש לתיאור הודעה שמשתמש משאיר בקבוצת דיון כלשהי, ופותחת ת'רד באופן די דומה לפורום (בניגוד לפוסט על הקיר האישי, פוסט בקבוצה ידרוש לעיתים אישור מנהל או מגשר לפני שיוצג לכלל חברי הקבוצה). ברשת טוויטר לעומת זאת כל הודעת משתמש עומדת בפני עצמה, גם אם היא תגובה להודעה פומבית אחרת, אם כי בפלטפורמה זו לא נהוג המינוח "פוסט", אלא המונח "ציוץ" (Tweet). בנוסף לתגובה לציוץ ניתן גם להפיצו מחדש כמעין פוסט נפרד, הנקרא "ציוץ מחדש" (Retweet). מקרה נוסף שבו נהוג להשתמש במונח "פוסט" הוא במגזינים אינטרנטיים או בלוגים, בהם כל כתבה חדשה או רשומה נקראת לעיתים "פוסט". לעיתים נהוגות מגבלות אורך על פוסטים – בין אם מגבלות אורך מינימלי או מגבלות אורך מקסימלי (למשל עבור ציוץ בטוויטר, שעליו קיימת מגבלת אורך מקסימלי של 280 תווים). מגבלת אורך מינימלית מקובלת היא כ-10 תווים, כאשר מגבלת האורך המקסימלי קיימת כמעט תמיד, אם כי ברוב המקרים היא גבוהה מאוד כך שמשתמשים לרוב לא ייתקלו בה – מגבלות נפוצות הן כמה עשרות אלפי תווים בודדים. ברוב הפורומים ישנו מעקב אחר מניין הפוסטים שמשתמש העלה, ונתון זה לעיתים נגיש לכול בעמוד המשתמש. חלק מהפורומים אף נוהגים לסווג משתמשים לפי מספר הפוסטים שהעלו, או לפי ותיקותם, ומסמנים משתמשים אלה בתארים שונים שעשויים להתווסף לפוסטים שהם מעלים. בפייסבוק ישנה אופציה למנהלי קבוצות, להצמיד לראשית עמוד הקבוצה, פוסט שחשוב להם להפנות אליו את תשומת הלב של חבריה. פוסט כזה ייקרא "פוסט נעוץ" (Pinned post). דוגמה לפוסטים כאלה היא פוסטים המפרטים את נוהלי הקבוצה. post, באתר Webopedia Marone, Vittorio (2015). ""Keep in mind that I will be improving": The opening post as a request for absolution" (PDF). Online Journal of Communication and Media Technologies. 5 (1): 136–158. doi:10.29333/ojcmt/2499. אורכב מ-המקור (PDF) ב-2017-10-18. נבדק ב-2020-03-08. "Postcount Information". TechnoFyed.com. נבדק ב-2009-11-11.
ת'רד

האם התכוונתם ל... ת'רד (חוט) – סוג של חוט דק המשמש לתפירה פוסט (אינטרנט) תהליכון Thread (סרט) (אנ') Threads (סרט, 1932) (אנ') Threads (סרט, 1984) (אנ') Threads (סרט, 2017) (אנ')
אמבה סאווארה

אמבה סאווארה (בתיגרינית: እምባ ሶይራ) הוא הר במחוז הדרום (אנ') שבאריתריאה. בסמוך להר, נמצאים חורבות העיר קוהיטו (אנ'). ב-2012 דווח כי לישראל יש תחנת האזנה מודיעינית על פסגת ההר. הטמפרטורה הממוצעת היא 22 מעלות צלזיוס. החודש הכי חם הוא מאי (26 מעלות צלזיוס). החודש הכי קר הוא יולי (18 מעלות צלזיוס). כמות המשקעים הממוצעת היא 375 מילימטרים בשנה. חודש אפריל הוא החודש שיש בו הכי הרבה גשם (129 מ"מ גשם), וחודש ינואר הוא החודש שיש בו הכי פחות גשם (2 מ"מ גשם). Soyra, Eritrea, www.geonames.org Soira - Peakbagger.com, www.peakbagger.com אנשיל פפר, הארץ "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא הרים. אתם מוזמנים לתרום לוויקיפדיה ולהרחיב אותו.
הר מורוטו

הר מורוטו (באנגלית: Mount Moroto; בסוואהילי: Mlima Moroto) הוא הר, שנמצא במחוז מורוטו (אנ'), אוגנדה. ההר צמוד לעיר מורוטו (אנ') שבמחוז מורוטו (אנ'), אוגנדה. ההר נמצא במרחק של כ-3 ק"מ ממזרח לרובע העסקים המרכזי של העיר מורוטו. הר מורוטו הוא אחד משרשרת הרי געש לאורך הגבול הבינלאומי של אוגנדה עם קניה שמתחיל בהר אלגון בדרום וכולל את הר קדאם (אנ') והר מורונגול (אנ'). האזור שמסביב להר מורוטו הוא שמורת טבע ויער. המעיינות הטבעיים שבמורדות ההר מתלכדים ליצירת מעיינות ונהרות קטנים. תוכנית המזון העולמית (אנ') מלמדת את אנשי קאראמוג'ונג (אנ') כיצד לקצור ולאגור מים ולהשתמש בהם להשקיית תוצרת חקלאית למזון ביתי ולייצור הכנסה. דוברי שפת הסוה (אנ') גרים על מורדות ההר מורוטו. מדיה וקבצים בנושא הר מורוטו בוויקישיתוף "Moroto, Uganda" on Peakbagger Uganda’s Lawless Mountain: Mt Moroto Mount Moroto, Mount Moroto (ב־) Ariong, Steven (9 במרץ 2011). "Using Mt Moroto to Irrigate Karamoja". Daily Monitor. ארכיון מ-2016-04-19. נבדק ב-3 ביוני 2014. {{cite web}}: (עזרה) Carlin, Eithne. 1993. The So Language. (Afrikanistische Monografien (AMO), 2.) Institut für Afrikanistik, Universität zu Köln.
קאגרה

נהר הקאגרה (באנגלית: Kagera River) או נהר האקאגרה (באנגלית: Akagera River) או נילוס אלכסנדרה (באנגלית: Alexandra Nile) הוא נהר במזרח אפריקה. קטע הנהר מתחיל בבורונדי, שזורם מאגם רווארו (אנ'). מהאגם הוא זורם מזרחה לאורך גבולות רואנדה-בורונדי ורואנדה-טנזניה למפגש עם נהר הרורובו (אנ'). מימי הקאגרה ניתנים אפוא על ידי שני יובלים מרכזיים, נהר הניאבארונגו (אנ') של רואנדה, המזין את אגם רווארו (אנ'), ואת נהר הרורובו (אנ') של בורונדי. לא ידוע מי משני נהרות ההזנה הללו הוא הארוך ביותר ומכאן המקור האולטימטיבי לנילוס. מהמפגש של 2 הנהרות זורם הקאגרה צפונה לאורך גבול רואנדה-טנזניה, מעל מפלי רוסומו (אנ') ודרך הפארק הלאומי אקאגרה (אנ'). לאחר מכן, הנהר פונה מזרחה, בעקבות גבול טנזניה-אוגנדה ומתרוקן לאגם ויקטוריה שבאוגנדה. ב-1898 גילה ריצ'רד קנדט (אנ') את מקור הקאגרה. הנהר התבלט באופן בולט בהיסטוריה של המדינות שהוא עובר בהן, במיוחד ברואנדה. ב-1894 חצה הרוזן הגרמני גוסטב אדולף פון גצן את קאגרה במפלי רוסומו (אנ'), החל מהעידן הקולוניאלי ברואנדה. ב-1916, במהלך מלחמת העולם הראשונה, הביסו הבלגים את הגרמנים ונכנסו לרואנדה דרך המפלים. הנהר זכה לשם רע בינלאומי ב-1994 מפני שנשא גופות מרצח העם ברואנדה אל אגם ויקטוריה, מה שגרם להכריז על מצב חירום באזורים מסוימים באוגנדה, שבסופו של דבר גופות אלו נשטפו באזורים אלו. Dumont, Henri J. (2009). The Nile: Origin, Environments, Limnology and Human Use. Springer. ISBN 1-4020-9725-5. January, Brendan (2007). Genocide: modern crimes against humanity. Twenty-First Century Books. p. 83. ISBN 0-7613-3421-1. Rangeley, Robert (1994). International river basin organizations in sub-Saharan Africa. World Bank Publications. ISBN 0-8213-2871-9. מדיה וקבצים בנושא קאגרה בוויקישיתוף place/Kagera-River-basin קאגרה, באתר אנציקלופדיה בריטניקה (באנגלית) "Archived copy" (PDF). ארכיון (PDF) מ-2016-03-04. נבדק ב-2019-09-21. {{cite web}}: (עזרה) ערך זה הוא קצרמר בנושא נהרות ונחלים ובנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
מפרץ טאג'ורה

מפרץ טאג'ורה (בערבית: خليج تدجورا; בסומלית: Badda Tajuura) הוא מפרץ בחוף האוקיינוס ההודי בקרן אפריקה. המפרץ קרוי על שם העיר הסמוכה למפרץ, העיר טאג'ורה שבג'יבוטי. המפרץ נמצא דרומה למצרי באב אל-מנדב. במפרץ שטחי דיג רבים, שוניות אלמוגים נרחבות, וצדפות פנינים בשפע. מרבית קו החוף של המפרץ הוא שטחה של ג'יבוטי, למעט בחלק הדרומי, המהווה חלק מהשטח של סומליה. הטמפרטורה הממוצעת היא 29 מעלות צלזיוס. החודש הכי חם הוא יולי (32 מעלות צלזיוס). החודש הכי קר הוא ינואר (26 מעלות צלזיוס). כמות המשקעים הממוצעת היא 157 מילימטרים בשנה. חודש אוקטובר הוא החודש הגשום ביותר (60 מ"מ גשם), וחודש דצמבר הוא החודש היבש ביותר (2 מ"מ גשם). Faurot, Voyage au golfe de Tadjoura, París 1888 Sur les sédiments quaternaires de l'île de Karamane et du golfe de Tadjoura, Butlletí de la societat geològica de França, 1888 מדיה וקבצים בנושא מפרץ טאג'ורה בוויקישיתוף מפרץ טאג'ורה, באתר אנציקלופדיה בריטניקה (באנגלית) Golfe de Tadjoura, Djibouti, www.geonames.org Gulf of Tadjoura | IndianOcean.IO, www.indianocean.io "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא מפרצים ובנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
מיצובישי קולט 600

מיצובישי קולט 600 (באנגלית: Mitsubishi Colt 600) היא מכונית מיני מתוצרת Mitsubishi Heavy Industries (אנ') (משנת 1970 התאגיד הרב-לאומי מיצובישי מוטורס) היפני, אשר יוצרה בין השנים 1962–1965. 2 דלתות דלתות קדמיות - "דלתות התאבדות" (ציר כיוון פתיחת הדלת מנוגד לכיוון תנועת הרכב) 5 נוסעים מנוע אחורי סוג הנעה: הנעה אחורית 4x2 מנוע בנזין מנוע קירור אוויר 2 דלתות - סדאן 2 דלתות - קבריולה מיצובישי מוטורס מיצובישי קולט מיצובישי קולט 1500/1200/1100/1000 מדיה וקבצים בנושא מיצובישי קולט 600 בוויקישיתוף מיצובישי מוטורס - אתר החברה מיצובישי מוטורס - היסטוריה web.archive.org/web/20050319071743/http://www.mitsubishi-motors.co.za היסטוריה של מיצובישי בין השנים 1960–1969 / ראו "מיצובישי קולט 600" mitsubishi-motors.com/corporate/museum/history/1960 "מיצובישי קולט 600", שנת 1962 - מפרט catalog.com/make/mitsubishi/colt_600 קולט 600 web.archive.org/web/20081011084425 "מיצובישי קולט 600" mitsubishi-motors.co.uk/discover/heritage/explore-600 "מיצובישי קולט 600" - קטלוג automobile-catalog.com/model/mitsubishi/colt_600 "מיצובישי קולט 600" - קבריולה web.archive.org/web/20120322204013 מבט ראשון למיצובישי קולט קופה קבריולה carpages.co.uk/mitsubishi/mitsubishi-colt-coupe-cabriolet
מורוטו

האם התכוונתם ל... טייפון מורוטו (אנ') – טייפון שהתרחש ב-1934 ביפן מורוטו (אנ') – קו רכבת ביפן מורוטו (אנ') – עיר באוגנדה מורוטו (אנ') – עיר ביפן מורוטו (אנ') – מחוז באוגנדה שדה התעופה מורוטו (אנ') – שדה תעופה באוגנדה הר מורוטו – הר באוגנדה
ז'אן פוני

ז'אן פוני (בצרפתית: Jean Pougny, ברוסית: Иван Альбертович Пу́ни;‏ 20 בפברואר 1892 – 28 בדצמבר 1956) היה צייר רוסי-צרפתי. איוואן (ז'אן) פוני נולד באחוזה משפחתית ביישוב ליד סנקט פטרבורג. משפחתו הייתה ממוצא איטלקי, סבו היה המלחין האיטלקי צֶ'זָארֶה פּוּנִי. אביו היה נגן ויולה בתיאטרון מריאינסקי. בילדותו, כאשר התגלה כישרון הציור שלו הוא לקח שיעורים אצל איליה רפין. אביו ייעד אותו לקריירה צבאית ושלח אותו לפנימיה תיכונית צבאית שם למד בשנים 1900–1908. בשנים 1910–1911 פוני נסע לפריז, למד ציור באקדמית ז'וליאן והכיר עבודות של ציירי העיר. בשנת 1912 הוא חזר לרוסיה והתקרב לולדימיר מאיאקובסקי, קזימיר מלביץ' ואמנים נוספים בתנועת הפוטוריזם. בשנת 1913 הוא התחתן ונסע לפריז. הזוג הצעיר חזר לרוסיה לפני תחילת מלחמת העולם הראשונה. לאחר מהפכת אוקטובר פוני עבר לויטבסק ולפי הזמנת מארק שאגאל היה בסגל מכון לאמנות ביחד עם קזימיר מלביץ'. בשנת 1920, הזוג פוני עזב את רוסיה הסובייטית והגיע לגרמניה. בשנת 1924 הוא הגיע לפריז והתיישב בעיר. בהיותו בפריז, הוא התקרב לפייר בונאר ואדואר וויאר. ז'אן פוני הכיר את רוברט פיקלני ותמך בו כלכלית. במהלך 40 שנות בפריז, לפוני היו 12 תערוכות אישיות בפריז, לונדון, ניו יורק וברלין. כמו כן הוא לקח חלק בכמאה תערוכות קבוצתיות. בהיותו בצרפת הוא שינה את סגנון הציור וחתם על ציורים בשם "ז'אן פוני" במטרה להבדיל מהיצירות שצייר בהיותו ברוסיה. בשנת 1952 הוענק לו אות לגיון הכבוד. מת בפריז ב-28 בדצמבר 1956. מדיה וקבצים בנושא ז'אן פוני בוויקישיתוף עבודות וקורות חיים ז'אן פוני, באתר אנציקלופדיה בריטניקה (באנגלית)
קני תומאס

קנת' קורנליוס "קני" תומאס (באנגלית: Kenneth Cornelius "Kenny" Thomas; נולד ב-25 ביולי 1977) הוא כדורסלן עבר אמריקאי, אשר שיחק בליגת ה-NBA בין השנים 1999–2010. ממוצעיו הכוללים לאורך 11 עונותיו ב-NBA הם 9.3 נקודות, 6.9 ריבאונדים ו-1.5 אסיסטים למשחק. תומאס נולד באטלנטה שבג'ורג'יה, ובבגרותו למד ב"תיכון אלבקרקי" אשר באלבקרקי, ניו מקסיקו. בעונתו האחרונה בקבוצת הכדורסל של תיכון אלבקרקי, הוביל אותה לזכייה באליפות התיכונים של ניו מקסיקו עם ממוצעים של 25.2 נקודות ו-16.9 ריבאונדים למשחק. בין השנים 1995–1999 למד באוניברסיטת ניו מקסיקו, ובארבע עונותיו בקבוצת הכדורסל שלה קלע 15.7 נקודות והוריד 8.4 ריבאונדים בממוצע למשחק. בכל ארבע העונות העפילה ניו מקסיקו לטורניר אליפות המכללות, ובכולן הודחה ממנו בסיבוב השני. בעת סיום לימודיו ניצב במקום הראשון בתולדות הקבוצה בסך ריבאונדים בקריירה (1,032), ובמקום השני בנקודות (1,931, אחרי צ'ארלס סמית') ובחסימות (239, אחרי לוק לונגלי). בדראפט ה-NBA‏ 1999 נבחר תומאס בבחירה ה-22, על ידי יוסטון רוקטס. לאחר שתי עונות סולידיות כשחקן ספסל, פרץ תומאס בעונת 2001/2002 כשחקן חמישייה קבוע ביוסטון, והיה הקלעי השלישי של קבוצתו – אחרי סטיב פרנסיס וקטינו מובלי – עם ממוצע של 14.1 נקודות למשחק. בדצמבר 2002, לאחר כשלוש עונות וחצי עם הרוקטס, הועבר תומאס לפילדלפיה 76' במסגרת טרייד בין שלוש קבוצות, בו הייתה מעורבת גם דנוור נאגטס. בפלייאוף 2003 סייע לסיקסרס להעפיל לחצי גמר האזור המזרחי, עם ממוצעים של 10.6 נקודות ו-9.3 ריבאונדים למשחק ב-12 משחקי הפלייאוף. בעונה העוקבת המשיך להציג יכולת טובה עם 13.6 נקודות ו-10.1 ריבאונדים למשחק, אך קבוצתו החמיצה את הפלייאוף, בין היתר בשל פציעה של כוכב הקבוצה אלן אייברסון. במהלך עונת 2004/2005 נשלח יחד עם קורליס ויליאמסון ובראיין סקינר בטרייד לסקרמנטו קינגס, בתמורה לכריס ובר ומאט בארנס. עד לסיום אותה עונה קלע 14.5 נקודות ואסף 8.7 ריבאונדים בממוצע למשחק. ב-4 עונותיו האחרונות בקריירה, 2007–2010, שותף תומאס ב-119 משחקים בלבד (מתוך 328) וקלע 3.4 נקודות בממוצע למשחק. באוקטובר 2010 שוחרר מהקבוצה ופרש ממשחק, בגיל 32. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות הקריירה של תומאס ב-NBA, באתר basketball-reference.com קני תומאס, באתר קבוצת אוניברסיטת ניו מקסיקו סטטיסטיקות המכללות של תומאס, באתר sports-reference.com מדריך לעונת 2019/2020 של קבוצת אוניברסיטת ניו מקסיקו רשימת הנבחרים בדראפט 1999, באתר basketball-reference.com יוסטון, פילדלפיה ודנוור מסכמות על טרייד משולש, באתר ESPN,‏ 18 בדצמבר 2002 ובר נשלח בטרייד לפילדלפיה, באתר ESPN,‏ 24 בפברואר 2005
יונקי כיס

יונקי כיס (שם מדעי: Marsupialia) היא תת-מחלקה במחלקת היונקים. ייחודם של יונקי הכיס בהריונן הקצר של הנקבות, אשר ולדותיהן נולדים זעירים ולא-מפותחים, וזוחלים מיד עם לידתם לכיס (marsupium) – שהוא קפל עור המחובר לעצמות הכיס שמתחת לבטן האם. שם הם ממשיכים להתפתח במשך כמה חודשים עד להשלמת התפתחותם. בכיס מצויות פטמות חלב, שמהן ניתז חלב לפיותיהם של הוולדות הלא-מפותחים בפעולת התכווצות של שריר שמסביב הבלוטות. בגיל מאוחר יותר, לאחר צאתם מהכיס, הצעירים יכולים לינוק מהפטמות בכוחות עצמם. בתת-המחלקה מונים כיום בין 260 ל-280 מינים של חיות כיס, כמעט 200 מהם מצויים באוסטרליה ובאיים שכנים מצפון (בעיקר בגינאה החדשה). מינים נוספים חיים באמריקה הדרומית, ומין אחד, אופוסום וירג'יניה, חדר לאמריקה הצפונית. סדרה: אופוסומאים (Didelphimorphia) משפחה: אופוסומיים (Didelphidae) סדרה: אופוסומיים חדפיים (Paucituberculata) משפחה: אופוסומים חדפיים (Caenolestidae) סדרה: מוניטאים (Microbiotheria) משפחה: מוניטיים (Microbiotheriidae) (Dromiciops gliroides) סדרה: חפרפרות כיס (Notoryctemorphia) משפחה: חפרפרות כיס (Notoryctidae) סדרה: בנדיקוטאים (Peramelia) משפחה: בנדיקוטיים (Peramelidae) משפחה: בילביים (Thylacomyidae) משפחה: בנדיקוטיים רגלי-חזיר (Chaeropodidae) - נכחדה סדרה: טורפי כיס (Dasyuromorphia) משפחה: נומבטיים (Myrmecobiidae) משפחה: נמיות כיס (Dasyuridae) משפחה: זאבי כיס (Thylacinidae) - נכחדה סדרה: קנגוראים (Diprotodontia) משפחה: קנגוריים (Macropodidae) משפחה: קנגוריים חולדתיים (Potoroidae) משפחה: קנגוריים מושקים (Hypsiprymnodontidae) משפחה: קואליים (Phascolarctidae) משפחה: וומבטיים (Vombatidae) משפחה: קוסקוסיים (Phalangeridae) משפחה: כיסנאיים (Petauridae) משפחה: פוסומים מנוצי זנב (Acrobatidae) משפחה: פוסומים ננסיים (Burramyidae) משפחה: פוסומי זנב טבעת (Pseudocheiridae) משפחה: פוסומי דבש (Tarsipedidae) מדיה וקבצים בנושא יונקי כיס בוויקישיתוף יונקי כיס, באתר ITIS (באנגלית) יונקי כיס, באתר האנציקלופדיה של החיים (באנגלית) יונקי כיס, באתר אנציקלופדיה בריטניקה (באנגלית) אופוסום המים בילבי ענק וולבים נלחמים אנטכינוס אגילי שד טסמני בטונג מזרחי וומבט מצוי פרוקופטודון דיפרוטודון משוחזר זאב טסמני
אנדריי מוסטובוי

אנדריי אנדרייביץ' מוסטובוי (ברוסית: Андрей Андреевич Мостовой; נולד ב-5 בנובמבר 1997 באומסק, רוסיה) הוא כדורגלן רוסי, המשחק כקשר התקפי בזניט סנקט פטרבורג ובנבחרת רוסיה. הוא נולד באומסק, שבסיביר. בגיל 4 המשפחה עברה למוסקבה ושיחק בקבוצות הנוער המקומיות של צסק"א ולוקומוטיב. הוא ערך את הופעת הבכורה שלו בליגה המקצוענית בכדורגל במדי דולגופרודני ממחוז מוסקבה, ב-10 באפריל 2016 במשחק נגד זנמיה טרודה אורוחובו-זויבו וכבש שער בבכורה שלו בניצחון 0:2 של קבוצתו. הוא עבר בהמשך לחימקי ולבסוף צד את עינם של ציידי הכישרונות של מועדון הפאר זניט וחתם בה, אך שיחק בעיקר בקבוצת המילואים שלה, זניט-2 סנקט פטרבורג. ב-19 ביולי 2019 הוא הצטרף לסוצ'י בהשאלה למשך עונת 2019/20. בקיץ 2020 חזר להרכב הקבוצה הבוגרת של זניט סנקט פטרבורג ובמשחק נגד ארסנל טולה במחזור 7, הבקיע את שער הבכורה שלו במדי זניט. ב-8 באוקטובר 2020 ערך את הופעת הבכורה בנבחרת במשחק ידידות מול שוודיה. נכון ל-11 במרץ 2020 מדיה וקבצים בנושא אנדריי מוסטובוי בוויקישיתוף אנדריי מוסטובוי, באתר Transfermarkt אנדריי מוסטובוי, באתר Soccerway אנדריי מוסטובוי, באתר WorldFootball.net אנדריי מוסטובוי, באתר National Football Teams אנדריי מוסטובוי, באתר FootballDatabase.eu פרופיל באתר ליגת הכדורגל המקצוענית "Game Report by PFL". ליגת הכדורגל המקצוענית של רוסיה. 10 באפריל 2016. {{cite web}}: (עזרה) "Андрей Мостовой стал игроком футбольного клуба «Сочи»" [Andrei Mostovoy became a player of PFC Sochi]. סוצ'י.
פאנצ'ן לאמה

פאנצ'ן לאמה הוא תוארו של המנהיג הרוחני השני בחשיבותו של הבודהיזם הטיבטי, שני בחשיבותו רק לדלאי לאמה. פירוש השם הוא "המלומד הגדול". ההכרה של הפאנצ'ן לאמה החלה עם לונסבאג צ'וקוי גיילצן, המורה של הדלאי לאמה ה-5, אשר קיבל מאלטאן קאן ומהדלאי לאמה בשנת 1645 את התואר פאנצ'ן בוגד (בוגד = קדוש במונגולית). זהותו של הפאנצ'ן לאמה הנוכחי, ה-11 במספר, שנויה במחלוקת. צ'וקיל גיאלפו מכהן בפועל כפאנצ'ן לאמה ה-11 בטיבט תחת תמיכה סינית, אך הוא אינו מוכר מחוץ לסין. הממשלה הסינית לקחה אותו ואת משפחתו תחת חסותם כאשר הוא הוכרז כפאנצ'ן לאמה על ידי הדלאי לאמה ה-14, והוא מעולם לא נראה בפומבי מאז. הפאנצ'ן לאמה מחזיק באחראיות למציאת גלגול הנשמה של הדלאי לאמה, והדלאי לאמה בתורו מוצא את גלגול הנשמה של הפאנצ'ן לאמה. זוהי המסורת מאז הדלאי לאמה ה-5, אשר זוהה על ידי המורה שלו, לונסבאג צ'וקוי גיילצן כפאנצ'ן לאמה. עם מינוי זה מונו גם שלושה גלגולים קודמים כפאנצ'ן לאמה לאחר מותם באופן רטרואקטיבי. הדלאי לאמה ה-5 זיהה גם את הפאנצ'ן לאמה ה-5. הדלאי לאמה ה-7 זיהה את הפאנצ'ן לאמה ה-6, אשר בתורו זיהה את הדלאי לאמה ה-8. בדומה, הדלאי לאמה ה-8 זיהה את הפאנצ'ן לאמה ה-7. הדלאי לאמה ה-14 זוהה על ידי הפאנצ'ן לאמה ה-9 בפברואר 1937. הפאנצ'ן לאמה יידע את תגליתו לנציגי הממשלה הטיבטית אשר בהמשך אישרו את זהותו. טיבטים רבים רואים בפאנצ'ן לאמה כדמות פוליטית משמעותית ודמות רוחנית משמעותית עקב תפקידו כבוחר הדלאי לאמה. משמעות זאת נוצלה על ידי הממשל הסיני. קבוצות תמיכה טיבטיות טוענות כי הממשל הסיני שואף לקבוע את זהות הדלאי לאמה הבא כאשר ימות טנזין גיאטסו, הדלאי לאמה הנוכחי. מדיה וקבצים בנושא פאנצ'ן לאמה בוויקישיתוף פאנצ'ן לאמה, באתר אנציקלופדיה בריטניקה (באנגלית)
קטאן ג'וניור

קטאן ג'וניור היא גרסה עצמאית למשחק המתיישבים של קטאן שתוכננה על ידי קלאוס טויבר. המשחק הופץ לראשונה בשנת 2012 ותורגם לעברית על ידי חברת "הקוביה" בשנת 2019. המשחק מיועד לשניים עד ארבעה שחקנים. רוב חוקי המשחק זהים לחוקי משחק הבסיס עם מספר שינויים עיקריים: חלק מהמשאבים במשחק הבסיס מתחלפים במשאבים אחרים. היישובים מוחלפים במאורות פיראטים. על מנת לנצח יש לבנות שבע מאורות פיראטים. השודד מתחלף ב"קפטן חמדני", שלא שודד את השחקנים, אלא רק מונע אספקה של משאבים. אתר האינטרנט הרשמי של קטאן ג'וניור קטאן ג'וניור, הקוביה משחקים בע"מ - לשחק לחשוב ליהנות בגרסה האנגלית נקראת הדמות "Ghost Captain" CATAN Junior, Catan
שחר (סדרת טלוויזיה)

שחר היא סדרה קומית ישראלית ששודרה ב-HOT, בת שתי עונות. שחר הוא מורה לספרות מובטל שאינו מצליח למצוא עבודה, והוא צריך לגייס כסף בדחיפות לאחותו גל על מנת למנוע ממנה להישלח לפנימייה בידי העובדת הסוציאלית הרעה פרידה. לאחר שהוא שומע שמנהל בית ספר התיכון "קציר" מעוניין שבבית ספר יהיו רק מורות ולא מורים, ואינו מוכן לקבל גברים לעבודה, הוא מחליט להתחפש לאישה. במהלך הסדרה חווה שחר את החיים כאישה ומנעליים נשיות. שחר ספיר (איתי שגב): מורה לספרות בן 30, המתחזה לאישה על מנת למצוא עבודה כדי לפרנס אותו ואת אחותו שלא תשלח לפנימייה בעכו. גל ספיר (עדי בן ישראל): אחותו של שחר שצריכה להישלח לפנימייה בעכו. אריאל קצב (יעל בר זוהר) (עונה 1): מורה למחול בבית הספר "קציר" בה שחר מתאהב. דנה מזור (נועה תשבי) (עונה 2): אחות בבית הספר "קציר" בה שחר מתאהב. יונה סלע (אושיק לוי): מנהל בית הספר השוביניסט (בעונה 2: יונה יומה). רובי בן שלום (נויה מנדל): יועצת בית הספר. שרון שניידר (יניב פולישוק): מורה לספורט חבר טוב של שחר והיחידי מסגל בית הספר שיודע על ההתחזות של שחר. פרידה (אפי בן ישראל): העובדת הסוציאלית הרעה שרוצה לשלוח את גל לפנימייה. בעלת בובת גרב שהיא משוחחת עמה. אחרי שרובי חתכה את בובת הגרב שלה מתוך טירוף פרידה נשלחה לבית משוגעים, ובפרק האחרון התגלה שהיא הכינה בובת גרב חדשה שהיא הבת של הקודמת. הילה הלל (מיכל קפטה): עיתונאית בעיתון מקומי, במערכת יחסים עם דני דני (ליאון רוזנברג): החבר של דנה, מנהל במקביל מערכת יחסים עם הילה "שחר", במסד הנתונים הקולנועיים IMDb (באנגלית) שחר, במיזם "אישים" לתיעוד היצירה הישראלית נועם שגב, איתי שגב בתפקיד טוטסי, באתר ynet, 15 ביולי 2001 ניר קיפניס, ‏שחר של יום חדש, באתר גלובס, 22 באוקטובר 2001
שטח אפור (אלבום)

שטח אפור הוא אלבום האולפן השלישי של הזמר-יוצר הישראלי ישי ריבו. האלבום יצא לאור ב-23 בפברואר 2018, על ידי חברות התקליטים NMC ודברי שיר. כמה חודשים לאחר צאתו, זכה האלבום במעמד "אלבום פלטינה" על כך שנמכר ביותר מ-30 אלף עותקים. ישי ריבו | שטח אפור | דיסק אלבום, באתר דיסק סנטר שטח אפור - דברי שיר, באתר www.dshir.co.il (באנגלית) ליאת רון, ‏"אני רוצה לתת מקסימום אמנות במקסימום מסחריות", באתר גלובס, 20 בדצמבר 2019 יקי הפשטיין, ‏רצוף אהבה, בעיתון מקור ראשון, 25 במאי 2018 מידע על האלבום שטח אפור באתר MusicBrainz
מרווח PR

באלקטרוקרדיוגרפיה, מרווח PR הוא פרק הזמן המשתרע מתחילת גל P (תחילת הדפולריזציה העלייתית) ועד להתחלת מכלול QRS (תחילת הדפולריזציה החדרית). המרווח מבטא את פרק הזמן בו משהה הקשר העלייתי-חדרי את הדחף החשמלי בטרם הוא מאפשר לו להמשיך אל חדרי הלב. מטרת ההשהייה היא לאפשר לעליות הלב לסיים את התכווצותן ולהעביר את הדם הנמצא בתוכן אל החדרים, בטרם יופעלו החדרים עצמם. מרווח PR תקין הוא בין 120 - 200 מילישניות. שינויים במרווח PR עשויים להיות מקושרים למצבים רפואיים שונים: מרווח PR מוארך (מעל 200 מילישניות) מצביע על האטה בהולכה בין העליות לחדרים, לרוב כתוצאה מהולכה איטית דרך קשר הפרוזדור והחדר. תופעה זו ידועה בתור חסם הולכה עלייתי-חדרי מדרגה ראשונה. הארכה יכולה להיות מקושרת עם לייפת של קשר הפרוזדור והחדר, גירוי וגאלי, תרופות המאטות את ההולכה בקשר העלייתי-חדרי כמו חוסמי בטא, היפוקלמיה, קדחת שיגרון חריפה ודלקת בלב המקושרת למחלת ליים. מרווח PR מקוצר (קטן מ-120 מילישניות) עשוי להיות מקושר לתסמונות גירוי מוקדם כמו תסמונת וולף–פרקינסון–וייט או תסמונת לאון–גנונג–לוין, וגם להפרעות קצב כמו AVRT וקצב צמתי. מרווח PR משתנה יכול להעיד על סוגים של חסם הולכה עלייתי-חדרי. צניחות במקטע PR יכולות להצביע על נזק לעליות או פריקרדיטיס. מדיה וקבצים בנושא מרווח PR בוויקישיתוף